Zara Salim Davidson

Biodata

Tuanku Zara Davidson, adalah cicit kepada Sultan Kedah ke-26, Almarhum Sultan Hamid Halim Shah manakala datuknya, Syed Omar Bin Syed Abdullah Shahabuddin ialah Menteri Besar Kedah ketiga. Syed Omar belajar di London bersama dengan Tunku Abdul Rahman, Perdana Menteri Malaysia yang pertama. Bapanya Salim Davidson seorang peguam terkemuka. Sultan Abdul Hamid Halim Shah merupakan ayahanda kepada Perdana Menteri pertama, Tunku Abdul Rahman Putra Al-Haj. Isteri Syed Omar, Tunku Aminah Sultan Abdul Hamid Halim Shah, adalah anakanda Sultan Kedah ke-24 Sultan Abdul Hamid Halim Shah yang juga merupakan adik kandung Tunku Abdul Rahman

Pendidikan

Sebelum ini Tuanku Zara kurang dikenali tetapi merupakan  pelajar cemerlang di Universiti Nottingham dan memperoleh Ijazah Kelas Pertama dalam Kejuruteraan Kimia pada Julai 1995. 
Secara kebetulan, ayahanda mentuanya, Sultan Perak, Almarhum Sultan Azlan Muhibbuddin Shah Al-Maghfurlah, juga adalah penuntut undang-undang di universiti yang sama serta mendapat Ijazah Pertama Undang-Undang pada 1953 sebelum dilantik sebagai peguam di England pada 1954.
Kecemerlangan dan ciri kepemimpinan Tuanku Zara sudah terserlah pada peringkat sekolah lagi kerana beliau pernah dilantik sebagai pengawas ketika di Tingkatan Empat dan Lima pada 1989 dan 1990 di Sekolah Menengah Kebangsaan Convent, Ipoh dan turut aktif dalam sukan seperti Tenis, Skuasy dan Taekwando.
Beliau mempunyai minat mendalam dalam bahasa asing, mendapat pendidikan awal di Sekolah Kebangsaan Convent, Ipoh dan mewakili sekolah dalam sukan skuasy dan tenis dari 1988 hingga 1990 serta mewakili Perak dalam renang antara 1981 hingga 1987. Zara Salim Davidson  merupakan bekas perenang Perak. Zara juga mempunyai sijil penyelamat renang bertauliah dan peminat sukan lasak.
Selepas menamatkan A-Level di Prime College di Ipoh pada 1992, Tuanku Zara Salim Davidson  ke Britain melanjutkan pengajian dalam bidang kejuruteraan kimia di Universiti Nottingham dan lulus dengan ijazah kelas pertama pada Julai 1995.

Kerjaya

Beliau pernah bekerja dengan anak syarikat Petronas, Petlin (M) Sdn. Bhd. sebagai pengurus produk di Kerteh, Terengganu. Selain itu, beliau pernah menjadi Pengarah Urusan Forthwave Consulting Sdn Bhd, Syarikat Pembangunan Perisian dan Kejuruteraan Teknikal Hidrokarbon di Kuala Lumpur.

Perkahwinan

Pemilihan Pemangku Raja Perak, Raja Dr. Nazrin Shah menjadikan Tuanku Zara sebagai teman hidup baginda adalah paling tepat, apatah lagi keperibadian tinggi dan kehalusan budi terpancar pada raut wajah Zara yang lemah lembut. 
Tuanku Zara dikurniakan gelaran Duli Yang Teramat Mulia (DYTM) Raja Puan Besar Perak oleh Almarhum Duli Yang Maha Mulia Paduka Seri Sultan Azlan Muhibbuddin Shah, Sultan Perak di Istana Iskandariah, Kuala Kangsar selepas berlangsungnya perkahwinan diraja Raja Muda Raja Dr. Nazrin Shah dan DYTM Tuanku Zara Salim Davidson. Tuanku Zara juga dikurniakan Darjah Kerabat Sultan Azlan Shah (D.K.S.A).
Baginda Berkahwin dengan Duli Yang Teramat Mulia Raja Muda Perak, Raja Dr Nazrin Shah pada 17 Mei 2007 di Istana Iskandariah, Bukit Chandan,Kuala Kangsar.
Pasangan diraja ini telah dikurniakan seorang putera, Raja Azlan Muzaffar Shah yang diputerakan pada 14 Mac 2008 dan seorang puteri, Raja Nazira Safya yang diputerikan pada 2 Ogos 2011.
Pada 1 Januari 2012, Duli Yang Maha Muila Tuanku Zara Salim dimasyhurkan sebagai Canselor Universiti Pendidikan Sultan Idris (UPSI). Baginda juga adalah Penaung Persatuan Kesihatan Keluarga Perak, Convent Girls Alumni (COGA) dan Pandu Puteri Negeri Perak.

Raja Permaisuri Perak

Tuanku Zara Salim Davidson dikurniakan gelaran Duli Yang Maha Mulia Raja Permaisuri Perak pada 20 Jun 2014 selepas suami Baginda, Sultan Nazrin Muizzuddin Shah ibni Almarhum Sultan Azlan Muhibbuddin Shah menjawat jawatan Sultan Perak ke-35 pada 28 Mei 2014 berikutan kemangkatan ayahanda Sultan Azlan Muhibbuddin Shah ibni Almarhum Sultan Yussuff Izzuddin Shah.